रैली में जुटी अपार भीड़ से गदगद मुख्यमंत्री ने कहा कि राज्य मंत्री नायब सिंह सैनी ने मात्र चार दिन के नोटिस पर एक सफल रैली का आयोजन करके सिद्ध का दिया है कि प्रदेश के सब्जी उत्पादक किसान सरकार की नीतियों से पूरी तरह संतुष्ट हैं। उन्होंने कहा कि अनाज व सब्जी जैसे उत्पादों को सडक़ पर फेंकना एक पाप के बराबर है और इसी के चलते कृषि एवं किसान कल्याण मंत्री श्री ओम प्रकाश धनखड़ ने भावांतर भरपाई योजना तैयार की है। उन्होंने कहा कि इस तरह की योजना केवल महाराष्ट्र व हरियाणा में है लेकिन तकनीकी पहलूओं की हरियाणा की योजना महाराष्ट्र से कहीं बेहतर है तथा अब इसे और अधिक लाभकारी बनाया जा रहा है।